stanford-oval/wikipedia huggingface dataset:
ประเทศไนเจอร์ในโอลิมปิกฤดูร้อน 2024

| ประเทศไนเจอร์ ในโอลิมปิกฤดูร้อน 2024 |
| --- | --- |

รหัสประเทศ: NIG
เอ็นโอซี: คณะกรรมการโอลิมปิกแห่งชาติไนเจอร์
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 2 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1964 1968 1972 1976–1980 1984 1988 1992 1996 2000 2004 2008 2012 2016 2020 2024
ประเทศไนเจอร์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการปรากฏตัวครั้งที่ 14 ของประเทศในโอลิมปิกฤดูร้อน นับตั้งแต่ประเทศเปิดตัวครั้งแรกในโอลิมปิกฤดูร้อน 1964 นักกีฬาชาวไนจีเรียได้เข้าร่วมในกีฬาโอลิมปิกฤดูร้อนทุกครั้ง ยกเว้นสองครั้ง ได้แก่ โอลิมปิกฤดูร้อน 1976 ในมอนทรีออล และ โอลิมปิกฤดูร้อน 1980 ที่กรุงมอสโก เนื่องจากการคว่ำบาตรของชาวแอฟริกันและการคว่ำบาตรนำโดยสหรัฐตามลำดับ
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| เทควันโด | 2 | 0 | 2 |
| รวม | 2 | 0 | 2 |
เทควันโด

บทความหลัก: กีฬาเทควันโดในโอลิมปิกฤดูร้อน 2024 และ กีฬาเทควันโดในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | รอบคัดเลือก> คู่แข่งขัน ผล | รอบ 16 คน> คู่แข่งขัน ผล | รอบก่อนรองฯ> คู่แข่งขัน ผล | รอบรองฯ> คู่แข่งขัน ผล | รอบแก้ตัว> คู่แข่งขัน ผล | ชิงชนะเลิศ/ BM> คู่แข่งขัน ผล | ชิงชนะเลิศ/ BM> อันดับ |
| --- | --- | --- | --- | --- | --- | --- | --- | --- |
| นูริดีน อิซากะ | ชาย −58 กก. |  |  |  |  |  |  |  |
| อับดุล ราซัค อิสซูฟู | ชาย 80+ กก. |  |  |  |  |  |  |  |
สาส์นลับที่สาบสูญ

| --- | --- |
ปกภาษาไทย
ผู้ประพันธ์: แดน บราวน์
ชื่อเรื่องต้นฉบับ: The Lost Symbol
ผู้แปล: อรดี สุวรรณโกมล
ประเทศ: สหรัฐอเมริกา
ภาษา: อังกฤษ
ชุด: โรเบิร์ต แลงดอน
ประเภท: ระทึกขวัญ, ลึกลับ
สำนักพิมพ์:  สำนักพิมพ์ทรานสเวิร์ลด์   แพรวสำนักพิมพ์
วันที่พิมพ์:  15 กันยายน พ.ศ. 2552   มีนาคม พ.ศ. 2553
หน้า: 528 (ปกแข็ง)  671 (ปกอ่อน)  622 (ปกอ่อน)  550 (ปกแข็ง)
ISBN: 9780593054277
เรื่องก่อนหน้า: รหัสลับดาวินชี 
เรื่องถัดไป: สู่นรกภูมิ 
สาส์นลับที่สาบสูญ (อังกฤษ: The Lost Symbol) เป็นนวนิยายแนวลึกลับ/ระทึกขวัญ เขียนโดย แดน บราวน์ เนื้อหาเกี่ยวกับการผจญภัยครั้งที่ 3 ของ โรเบิร์ต แลงดอน ศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด หลังสร้างชื่อในเล่มก่อนหน้า คือ รหัสลับดาวินชี
เรื่องย่อ

เช้าวันหนึ่ง โรเบิร์ต แลงดอน ได้รับโทรศัพท์จากผู้ช่วยของ "ปีเตอร์ โซโลมอน" ซึ่งเป็นเพื่อนและผู้ที่แลงดอนเคารพเหมือนครูอาจารย์มานานหลายปี ตั้งแต่เขายังเป็นหนุ่มน้อย ให้เดินทางไปบรรยายที่กรุงวอชิงตัน ดี.ซี. ณ อาคารแคปิตอล หรือรัฐสภา เมื่อไปถึง แลงดอนจึงรู้ว่าไม่มีงานบรรยาย แต่กลับพบเหตุการณ์ระทึกมากมาย เริ่มตั้งแต่พบมือของปีเตอร์ที่ถูกตัดออก ขณะเดียวกัน "แคเทอรีน โซโลมอน" น้องสาวของปีเตอร์ ซึ่งเป็นนักวิทยาศาสตร์ทางจิต ผู้เพิ่งประสบความสำเร็จในการค้นพบครั้งสำคัญ ก็ถูกชายลึกลับคนเดียวกับที่ลักพาตัวปีเตอร์ไปตามล่า แลงดอนจึงต้องพยายามช่วย...
ทั้งสองต้องพยายามไขรหัสลับ เพื่อนำไปสู่ความรู้ที่จะสั่นสะเทือนโลก ซึ่งถูกปกปิดและเก็บเป็นความลับสืบทอดมานานของกลุ่มเมสัน และในขณะเดียวกันก็ต้องช่วยชีวิตของปีเตอร์ให้ได้ด้วย
ตัวละคร

โรเบิร์ต แลงดอน
ปีเตอร์ โซโลมอน
แคเทอรีน โซโลมอน
มาลัก
ออลเดอะเวย์... อะดิเคดออฟซอง

ออลเดอะเวย์... อะเดเคดออฟซอง (อังกฤษ: All the Way... A Decade of Song) เป็นอัลบั้มรวมฮิตภาษาอังกฤษอัลบั้มแรก ๆ ของ เซลีน ดิออน และเป็นอัลบั้มภาษาอังกฤษชุดที่ 7 ของเธอ วางแผงเมื่อวันที่ 13 พฤศจิกายน พ.ศ. 2542
เซลีนเป็นหนึ่งในนักร้องที่มียอดขายสูงสุดในโลก กับรางวัล Grammy Award winner ถึง 5 ครั้งและยอดขายกว่า 100 ล้านแผ่นในทศวรรษที่ผ่านมา 'All The Way - A Decade Of Song' เป็นคอลเลกชันรวมเพลงยอดนิยมของเซลีน ดิออน และกับเพลงพิเศษอีก 7 เพลงสำหรับอัลบั้มนี้โดยเฉพาะ
"ออลเดอะเวย์" เป็นเพลงรัก tribute ให้หนึ่งในนักร้องที่เซลีนชื่นชอบ Frank Sinatra.
"แดตส์เดอะเวย์อิตอิส" เป็นเพลงใหม่ของอัลบั้มนี้ อำนวยการโดย Max Martin และ Kristian Lundin (Backstreet Boys, Britney Spears). "That's The Way It Is" เป็นเพลงแนว heartfelt mid-tempo ร่วมสมัยกับเพลงสากลปัจจุบัน
"เดอะเฟิสต์ไทม์เอเวอร์ไอซอว์ยัวร์เฟซ" อันดับ 1 สำหรับ Roberta Flack ในปี 1972 อำนวยการโดย เดวิด ฟอสเตอร์
รายชื่อเพลง

| # | ชื่อเพลง | ผู้ประพันธ์ | ความยาว |
| --- | --- | --- | --- |

| 1. | "เดอะพาวเวอร์ออฟเลิฟ" (radio edit) | C. Rouge, G. Mende, M.S. Applegate, J. Rush | 4:49 |
| 2. | "บิวทีแอนด์เดอะบีสต์" (with Peabo Bryson) | A. Menken, H. Ashman | 4:04 |
| 3. | "Because You Loved Me" | D. Warren | 4:35 |
| 4. | "It's All Coming Back to Me Now" (radio edit) | J. Steinman | 5:31 |
| 5. | "To Love You More" (radio edit) | D. Foster, J. Miles | 4:42 |
| 6. | " My Heart Will Go On" | J. Horner, W. Jennings | 4:41 |
| 7. | "That's the Way It Is" | M. Lundin, M. Martin, A. Carlsson | 4:03 |
| 8. | "If Walls Could Talk" | R. J. Lange | 5:19 |
| 9. | "The First Time Ever I Saw Your Face" | E. MacColl | 4:09 |
| 10. | "All the Way" (with Frank Sinatra) | J. Van Heusen, S. Cahn | 3:53 |
| 11. | "Then You Look at Me" | J. Horner, W. Jennings | 4:11 |
| 12. | "I Want You to Need Me" | D. Warren | 4:36 |
| 13. | "Live (For the One I Love)" | R. Cocciante, L. Plamondon, W. Jennings | 3:58 |
ฉบับในสหรัฐอเมริกา/แคนาดา
| 14. | "If You Asked Me To" | D. Warren | 3:55 |
| 15. | "Love Can Move Mountains" (Daniel Abraham's 7" edit) | D. Warren | 4:01 |
| 16. | "I'm Your Angel" (with R. Kelly) | R. Kelly | 5:31 |
ฉบับในยุโรป
| 14. | "Think Twice" | A. Hill, P. Sinfield | 4:48 |
| 15. | "Immortality" (with The Bee Gees) | B. Gibb, R. Gibb, M. Gibb | 4:12 |
| 16. | "I'm Your Angel" (with R. Kelly) | R. Kelly | 5:31 |
ฉบับในฝรั่งเศส
| 14. | "Think Twice" | A. Hill, P. Sinfield | 4:48 |
| 15. | "Immortality" (with The Bee Gees) | B. Gibb, R. Gibb, M. Gibb | 4:12 |
| 16. | "All by Myself" | E. Carmen, S. Rachmaninoff | 5:12 |
ฉบับในออสเตรเลีย
| 14. | "Think Twice" | A. Hill, P. Sinfield | 4:48 |
| 15. | "Immortality" (with The Bee Gees) | B. Gibb, R. Gibb, M. Gibb | 4:12 |
| 16. | "Falling Into You" | B. Steinberg, R. Nowels, M. C. D'Ubaldo | 4:18 |
ฉบับในละตินอเมริกา
| 14. | "Sola Otra Vez" | E. Carmen, S. Rachmaninoff, M. Benito | 5:12 |
| 15. | "Immortality" (with The Bee Gees) | B. Gibb, R. Gibb, M. Gibb | 4:12 |
| 16. | "I'm Your Angel" (with R. Kelly) | R. Kelly | 5:31 |
ฉบับในญี่ปุ่น
| 14. | "All by Myself" (single version) | E. Carmen, S. Rachmaninoff | 4:24 |
| 15. | "Immortality" (with The Bee Gees) | B. Gibb, R. Gibb, M. Gibb | 4:12 |
| 16. | "Be the Man" | D. Foster, J. Miles | 4:39 |
| 17. | "I'm Your Angel" (with R. Kelly) | R. Kelly | 5:31 |
ชาร์ต

| ประเทศ | อันดับ สูงสุด | จำนวน สัปดาห์ | ระดับ | ยอดขาย |
| --- | --- | --- | --- | --- |
| Australia | 1 | 36 | 3x Platinum | 210,000 |
| Austria | 1 (6w) | 17 | Platinum | 50,000 |
| Belgium (Wallonie) | 1 (7w) | 27 | 3x Platinum | 150,000 |
| Canada | 1 (1w) | 50 | 9x Platinum | 900,000 |
| Europe | 1 (10w) | n/a | 5x Platinum | 5,000,000 |
| Finland | 1 (4w) | 17 | Platinum | 55,438 |
| France | 1 (9w) | 19 | 2x Platinum | 735,600 |
| Germany | 1 (6w) | 26 | 7x Gold (3x Platinum) | 1,050,000 |
| Greece | 1 | n/a | n/a | n/a |
| Ireland | 1 (4w) | 39 | n/a | n/a |
| Japan | 1 (1w) | 28 | Million | 1,230,170 |
| Netherlands | 1 | 54 | n/a | n/a |
| Norway | 1 (5w) | 15 | 2x Platinum | 100,000 |
| Spain | 1 | 23 | 2x Platinum | 200,000 |
| Sweden | 1 (2w) | 34 | 2x Platinum | 160,000 |
| Switzerland | 1 (7w) | 27 | 3x Platinum | 150,000 |
| United Kingdom | 1 (1w) | 105 | 2x Platinum | 969,034 |
| United States (Billboard 200) | 1 (3w) | 89 | 7x Platinum | 8,534,447 |
| United States (Billboard Top Internet Album Sales) | 1 (2w) | 19 | - | - |
| World (United World Chart) | 1 | n/a | - | 21,000,000 |
| Belgium (Flanders) | 2 | 25 | - | - |
| Denmark | 2 | 15 | n/a | n/a |
| New Zealand | 2 | 40 | 5x Platinum | 75,000 |
| United States (Top Pop Catalog Albums) | 2 | 225 | - | - |
| Italy | 4 | 17 | 3x Platinum | 300,000 |
| Hungary | 9 | 20 | Gold | 10,000 |
| United States (Billboard Comprehensive Albums) | 138 | 10 | - | - |
| Argentina | n/a | n/a | Platinum | 60,000 |
| Brazil | n/a | n/a | Platinum | 250,000 |
| Poland | n/a | n/a | Platinum | 100,000 |

All the Way... A Decade of Song is undercertified in two countries:
United Kingdom - should be certified 3x Platinum (900,000)
United States - should be certified 8x Platinum (8,000,000)
รางวัล

| ปี | งานประกาศรางวัล | รางวัล |
| --- | --- | --- |
| 2000 | World Music Awards | World's Best-Selling Female Pop Artist |
| 2000 | Gold Disc Awards | Pop Album of the Year – All the Way... A Decade of Song |
| 2000 | Gold Disc Awards | Artist of the Year (International Music Category) |
| 2001 | American Music Awards | Favorite Artist - Adult Contemporary |
| 2002 | Special Disc Awards | In Recognition of 15 Million Album and Single Sales in the UK |

Céline Dion was also nominated for one MuchMusic Video Award:
Best Video – "That's the Way It Is" (2000)
Céline Dion was also nominated for one Grammy Award:
Best Pop Collaboration with Vocals – "All the Way" (2001)
Céline Dion was also nominated for one more American Music Award:
Favorite Pop/Rock Female Artist (2001)
Céline Dion was also nominated for one Blockbuster Entertainment Award:
Favorite Female Artist – Pop (2001)
นักกีฬาเป็นกลางรายบุคคลในโอลิมปิกฤดูร้อน 2024

| นักกีฬาเป็นกลางรายบุคคล ในโอลิมปิกฤดูร้อน 2024 |
| --- | --- |

รหัสประเทศ: AIN
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 11 คน  ใน 4 ชนิดกีฬา
เหรียญ อันดับ 0:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน
1992 1996 2000 2004–2008 2012 2016 2020 2024
การเข้าร่วมในนามของชาติอื่น
 จักรวรรดิรัสเซีย (1900–1912)  สหภาพโซเวียต (1952–1988)  ทีมรวม (1992)  รัสเซีย (1994–2016)  อาร์โอซี (2020–2022)   เบลารุส (1996–2020)
นักกีฬาเป็นกลางรายบุคคล (อังกฤษ: Individual Neutral Athletes หรือ AIN) เป็นชื่อที่คณะกรรมการโอลิมปิกสากล (IOC) ได้อนุญาตให้นักกีฬาจากรัสเซียและเบลารุสใช้เพื่อเข้าร่วมการแข่งขันกีฬาโอลิมปิกฤดูร้อน 2024 ที่ปารีส ประเทศฝรั่งเศส แทนที่จะใช้ชื่อประเทศของตน เป็นผลมาจากการที่รัสเซียและเบลารุสถูกคว่ำบาตรจากนานาชาติ เนื่องจากการรุกรานยูเครนโดยรัสเซีย ตั้งแต่ พ.ศ. 2565 โดยมีรหัสประเทศไอโอซี คือ AIN ตามชื่อภาษาฝรั่งเศส Athlètes Individuels Neutres
การอนุญาตให้นักกีฬาเหล่านี้เข้าร่วมการแข่งขันได้นั้น ไอโอซีระบุว่า นักกีฬาเหล่านี้จะต้องปฏิบัติตามกฎระเบียบทั้งหมดของการแข่งขันกีฬาโอลิมปิก รวมถึงการห้ามใช้สารกระตุ้น และจะต้องไม่แสดงสัญลักษณ์ใด ๆ ที่แสดงถึงชาติของตน โดยทีมไม่ได้รับอนุญาตให้ใช้ ธงโอลิมปิก และ เพลงสดุดีโอลิมปิก ที่เป็นกลาง และจำเป็นต้องใช้ธงขาวที่แสดงสัญลักษณ์ AIN ที่ไม่มีสีซึ่งกำหนดโดยไอโอซีแทน ไอโอซีระบุว่าพวกเขาจะตัดสินใจเลือกเพลงชาติที่เป็นกลาง "ในภายหลัง"
ธง AIN ที่กำหนดโดยไอโอซี
ผู้เข้าร่วมแข่งขัน

ต่อไปนี้เป็นรายชื่อผู้เข้าแข่งขันในการแข่งขันครั้งนี้
| กีฬา | ชาย | หญิง | รวม |
| --- | --- | --- | --- |
| จักรยาน | 1 | 2 | 3 |
| เรือพาย | 1 | 0 | 1 |
| ว่ายน้ำ | 0 | 1 | 1 |
| มวยปล้ำ | 5 | 1 | 6 |
| ทั้งหมด | 7 | 4 | 11 |
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2024 และ กีฬาว่ายน้ำในโอลิมปิกฤดูร้อน 2024 – รอบคัดเลือก
นักกีฬาว่ายน้ำของทีมนักกีฬาเป็นกลางรายบุคคลผ่านมาตรฐานการเข้าร่วมในการแข่งขันปารีส 2024 ดังรายชื่อต่อไปนี้ (นักว่ายน้ำสูงสุดสองคนภายใต้เวลาคัดเลือกโอลิมปิก (OST) และอาจอยู่ในเวลาพิจารณาโอลิมปิก (OCT)):
| นักกีฬา | รายการ | ฮีต> เวลา | ฮีต> อันดับ | รอบรองฯ> เวลา | รอบรองฯ> อันดับ | ชิงชนะเลิศ> เวลา | ชิงชนะเลิศ> อันดับ |
| --- | --- | --- | --- | --- | --- | --- | --- |
| อนาสตาเซีย ชเคอร์เดย์สช์ | ท่ากรรเชียง 100 เมตร หญิง |  |  |  |  |  |  |
| อนาสตาเซีย ชเคอร์เดย์สช์ | ท่ากรรเชียง 200 เมตร หญิง |  |  |  |  |  |  |
หม่อมเจ้าไตรทิพเทพสุต เทวกุล

| หม่อมเจ้าไตรทิพเทพสุต เทวกุล |
| --- | --- |
หม่อมเจ้า ชั้น 4

ประสูติ: 5 พฤษภาคม พ.ศ. 2439
สิ้นชีพตักษัย: 1 ตุลาคม พ.ศ. 2505 (66 ปี)
ภรรยา: ชายา หม่อมเจ้าบันดาลสวัสดี หม่อม หม่อมมณี เทวกุล ณ อยุธยา หม่อมแบบ เทวกุล ณ อยุธยา หม่อมแวว เทวกุล ณ อยุธยา
พระบุตร: 8 คน
ราชสกุล: เทวกุล
ราชวงศ์: จักรี
พระบิดา: สมเด็จพระเจ้าบรมวงศ์เธอ กรมพระยาเทวะวงศ์วโรปการ
พระมารดา: หม่อมใหญ่ เทวกุล ณ อยุธยา
พันตรี หม่อมเจ้าไตรทิพเทพสุต เทวกุล (5 พฤษภาคม พ.ศ. 2439 — 1 ตุลาคม พ.ศ. 2505) เป็นพระโอรสในสมเด็จพระเจ้าบรมวงศ์เธอ กรมพระยาเทวะวงศ์วโรปการ ประสูติแต่หม่อมใหญ่ เทวกุล ณ อยุธยา (บุตรีของเจ้าพระยาสิริรัตนมนตรี (หงส์ สุจริตกุล))
พระประวัติ

หม่อมเจ้าไตรทิพเทพสุต มีพระนามลำลองว่า ท่านชายแถม ประสูติ ณ วังเดิมเชิงสะพานถ่าน (หรือเรียกโดยสามัญว่า วังสะพานถ่าน) กรุงเทพมหานคร ซึ่งเป็นตลาดบำเพ็ญบุญในปัจจุบันนี้ เมื่อวันที่ 5 พฤษภาคม พ.ศ. 2439 เวลา 17.25 น. ได้รับพระราชทานพระนาม ไตรทิพเทพสุต จากสมเด็จพระศรีพัชรินทราบรมราชินีนาถ พระบรมราชชนนีพันปีหลวง
พระประวัติ > ในประเทศ

เมื่อหม่อมเจ้าไตรทิพเทพสุตมีชันษาราว 7 ขวบ ทรงเล่าเรียนอักขรวิธี พร้อมกับเจ้าน้อง 3 องค์ที่วังพระบิดา โดยมีครูผู้ชายไปสอน ปรากฏว่าทรงเป็นเด็กเรียบร้อยมาแต่ต้น
ปี พ.ศ. 2447 และ พ.ศ. 2448 ทรงเข้าโรงเรียนราชกุมาร โดยเสด็จพระราชโอรสรุ่นเล็กในพระบาทสมเด็จพระจุลจอมเกล้าเจ้าอยู่หัว ในเวลานั้นทรงเข้าไปอยู่ในราชสำนักของสมเด็จพระศรีพัชรินทราบรมราชินีนาถ พระบรมราชชนนีพันปีหลวง ณ ที่นี้ มีเจ้าพี่องค์หญิงชั้นผู้ใหญ่ประจำอยู่ก่อนแล้ว และได้รับพระราชกรุณาให้มีโอกาสเฝ้าแหนพระบาทสมเด็จพระจุลจอมเกล้าเจ้าอยู่หัวและสมเด็จพระนางเจ้าทั้ง 2 พระองค์ และเรียนรู้ขนบธรรมเนียมวังและราชประเพณีหลายประการ อันเป็นเหตุให้เข้าเจ้าเข้านายได้อย่างเรียบร้อยดีในกาลต่อมา
วันที่ 12 มีนาคม พ.ศ. 2449 ทรงเกศากันต์ ในพระราชพิธีสัมพัจฉรฉินท์ ตามราชประเพณี (คือพิธีโกนจุกของพระบรมวงศานุวงศ์) ณ พระที่นั่งดุสิตมหาปราสาท ในพระบรมมหาราชวัง พร้อมกับหม่อมเจ้าชายหญิงอีก 12 องค์
ปี พ.ศ. 2450 และ พ.ศ. 2451 ทรงศึกษาที่โรงเรียนราชวิทยาลัย
ตั้งแต่กลางปี พ.ศ. 2452 และ พ.ศ. 2453 ทรงศึกษาวิชาสามัญในโรงเรียนนายร้อยชั้นปฐม จนสอบไล่ได้จะเลื่อนชั้นขึ้นไปศึกษาวิชาทหารในโรงเรียนนายร้อยชั้นมัธยม แต่เหตุเพราะเป็นผู้ที่มีผลการศึกษาดีและประพฤติองค์เรียบร้อย จึงทรงได้รับเลือกให้ออกไปศึกษาวิชาในต่างประเทศ ณ ประเทศรัสเซีย
พระประวัติ > ในต่างประเทศ

ปี พ.ศ. 2454 และ พ.ศ. 2455 เมื่อเสด็จออกไปถึงประเทศรัสเซียแต่ต้นปีแรกแล้ว ได้ไปประทับที่บ้านพันเอกเฟนูลท์ ผู้ปกครองและอาจารย์ ในโรงเรียนนายร้อยทหารบกรัสเซียแห่งหนึ่ง ซึ่งเคยอบรมนักเรียนไทยชุดก่อน ๆ มาแล้ว เพื่อทรงเรียนภาษารัสเซียวิชาสามัญแขนงต่าง ๆ และขนบธรรมเนียมของชาวรัสเซีย โดยมีครูไปสอนที่บ้านนั้น
ปี พ.ศ. 2456 และ พ.ศ. 2457 ทรงเข้าโรงเรียนนายร้อย Alexander II
ปีพ.ศ. 2458 ทรงศึกษาวิชาในโรงเรียนสำหรับทหารปืนใหญ่ Michel โดยทรงจบหลักสูตรอย่างย่อชุดที่ 3 เนื่องจากในขณะนั้นเป็นช่วงเวลาระหว่างสงครามโลกครั้งที่หนึ่ง
เมื่อต้นเดือนมกราคม พ.ศ. 2458 หม่อมเจ้าไตรทิพเทพสุตได้เสด็จกลับจากประเทศรัสเซียมายังกรุงเทพมหานคร และทรงอยู่ในพระอุปถัมภ์ของสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ และมีพระกรุณาโปรดให้หม่อมเจ้าไตรทิพเทพสุต ประทับ ณ วังปารุสกวัน เป็นเวลา 3 ปี 7 เดือน จนกระทั่งหม่อมเจ้าไตรทิพเทพสุตต้องเสด็จไปราชการ ณ ประเทศญี่ปุ่น เมื่อเดือนสิงหาคม พ.ศ. 2462 ในระหว่างพำนัก ณ วังปารุสกวันนั้น ทรงมีความสุขยิ่ง และสมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถก็ประทานความรู้รอบตัวต่าง ๆ แก่หม่อมเจ้าไตรทิพเทพสุตเป็นอย่างดี และทรงรับเป็นพระโอรสบุญธรรมองค์หนึ่งด้วย ซึ่งหม่อมเจ้าไตรทิพเทพสุตทรงสำนึกในพระเมตตากรุณาธิคุณเป็นอย่างมาก ทรงนับถือพระองค์ท่านเป็นบุพการี และทรงทำบุญถวายเป็นประจำและในวันทิวงคตทุก ๆ ปีมา
การรับราชการ > กรมทหารปืนใหญ่ที่ 1 รักษาพระองค์

ทรงรับราชการในหน้าที่พลรบ ประจำกรมทหารปืนใหญ่ที่ 1 รักษาพระองค์ ตั้งแต่เดือนมกราคม พ.ศ. 2458 ถึงเดือนเมษายน พ.ศ. 2461
ทรงเริ่มเข้ารับราชการเมื่อวันที่ 15 มกราคม พ.ศ. 2458 ในตำแหน่งนักเรียนทำการนายร้อยทำหน้าที่ผู้บังคับหมวด ในกองร้อยที่ 1 โดยยังมิได้รับพระราชทานสัญญาบัตรและเงินเพิ่มพิเศษเยี่ยงนายทหารซึ่งได้ศึกษาจบบริบูรณ์ในต่างประเทศ เนื่องจากทรงจบการศึกษาจากหลักสูตรอย่างย่อสำหรับทหารปืนใหญ่เท่านั้น
ทรงรับราชการจนพระปรีชาเป็นที่ประจักษ์ ทรงรับพระราชทานยศว่าที่ร้อยตรี เมื่อวันที่ 1 พฤษภาคม พ.ศ. 2460 ทรงรับพระราชทานเงินเพิ่มค่าวิชาเดือนละ 100 บาทเมื่อวันที่ 1 กรกฎาคม พ.ศ. 2460 และทรงได้รับพระราชทานสัญญาบัตรยศร้อยตรี เมื่อวันที่ 1 เมษายน พ.ศ. 2461 พร้อมกับเลื่อนเงินเดือนข้ามชั้นไปยังอัตราร้อยตรีชั้น 1 อีกด้วย
ทรงรับราชการเป็นนายทหารคนสนิทของผู้บังคับการกรมทหารปืนใหญ่ที่ 1 รักษาพระองค์ เมื่อวันที่ 1 มิถุนายน พ.ศ. 2460 จนถึงสิ้นเดือนเมษายน พ.ศ. 2461 รวมทรงรับราชการในกรมทหารปืนใหญ่ที่ 1 รักษาพระองค์นาน 2 ปี 3 เดือนครึ่ง
การรับราชการ > กรมช่างแสงทหารบก (ครั้งแรก)

ในวันที่ 1 พฤษภาคม พ.ศ. 2461 โปรดเกล้าฯ ไปปฏิบัติราชการในหน้าที่ผู้ช่วยรบ ในกรมช่างแสงทหารบก เป็นเวลานาน 1 ปี 3 เดือน
การรับราชการ > ราชการ ณ ประเทศญี่ปุ่น สังกัดกรมเสนาธิการทหารบก

เมื่อเดือนสิงหาคม พ.ศ. 2462 หม่อมเจ้าไตรทิพเทพสุต ทรงเป็นกรรมการผู้หนึ่งในคณะไปราชการ ณ ประเทศญี่ปุ่น เพื่อดูการสร้างและตรวจรับปืนใหญ่สนาม ซึ่งกองทัพบกได้สั่งซื้อจากประเทศญี่ปุ่น โดยมี พลตรี พระยาอินทรวิชิต (รัตน อาวุธ) เป็นหัวหน้าคณะ เป็นเวลานาน 3 ปี 5 เดือน และยังได้มีโอกาสศึกษากิจการทหารในประเทศนี้ด้วย โดยเฉพาะอย่างยิ่งวิชาอันเกี่ยวด้วยราชการของกรมช่างแสงทหารบก
ณ ประเทศญี่ปุ่น ทรงได้รับพระราชทานเลื่อนยศเป็นร้อยโทเมื่อต้นปี พ.ศ. 2463 และทรงได้เลื่อนชั้นเงินเดือนทุกปี
ครั้นเมื่อเสด็จกลับมายังกรุงเทพฯ เมื่อวันที่ 28 ธันวาคม พ.ศ. 2465 แล้ว ในพระราชพิธีเฉลิมพระชนมพรรษาเมื่อวันที่ 31 ธันวาคม พ.ศ. 2465 ได้รับพระราชทานเครื่องราชอิสริยาภรณ์จัตุรถาภรณ์มงกุฎไทย ต่อพระหัตถ์พระบาทสมเด็จพระมงกุฎเกล้าเจ้าอยู่หัว ซึ่งถือเป็นบำเหน็จความชอบพิเศษ เนื่องจากตามระเบียบการพระราชทานในสมัยนั้นกำหนดไว้ว่า ตามปรกติสำหรับพระราชทานแก่นายทหารยศชั้นพันโทเท่านั้น
การรับราชการ > กรมช่างแสงทหารบก (ครั้งหลัง)

ทรงรับราชการต่อในกรมช่างแสงทหารบกตั้งแต่วันที่ 28 ธันวาคม พ.ศ. 2465 จนกระทั่งวันที่ 1 สิงหาคม พ.ศ. 2475 ซึ่งเป็นช่วงที่เกิดการปฏิวัติสยาม พ.ศ. 2475 เป็นระบอบประชาธิปไตย รวมเวลานาน 9 ปี 7 เดือน
ทรงเป็นราชองครักษ์เวรในรัชกาลที่ 6 เมื่อวันที่ 19 มิถุนายน พ.ศ. 2466
แรกทรงมีตำแหน่งสำรองราชการ แล้วเป็นตำแหน่งประจำกรม ต่อมาทรงได้ดำรงตำแหน่งหัวหน้าแผนกที่ 5 (การปืนเล็กปืนกล) เมื่อวันที่ 31 มีนาคม พ.ศ. 2472
รับพระราชทานยศร้อยเอก เมื่อวันที่ 1 เมษายน พ.ศ. 2467 และยศพันตรี เมื่อวันที่ 5 เมษายน พ.ศ. 2472 พร้อมทรงรับเงินเดือนอัตราพันตรีชั้น 1
ในที่สุดระหว่างห้วงการปฏิวัติเปลี่ยนแปลงการปกครองของประเทศ ทรงถูกปลดเป็นนายทหารกองหนุนเบี้ยหวัด เมื่อวันที่ 1 สิงหาคม พ.ศ. 2475 เมื่อมีชันษาเพียง 36 ปีเศษ (หลังจากทรงถูกกักบริเวณพร้อมกับเชื้อพระวงศ์ เจ้านายและนายทหารอื่น ๆ ณ พระที่นั่งอนันตสมาคม และไม่สมัครพระทัยรับราชการทหารอีกต่อไป)
การประกอบกิจการอื่น ๆ

เมื่อทรงพ้นหน้าที่ราชการประจำแล้ว หม่อมเจ้าไตรทิพเทพสุตทรงออกไปตั้งภูมิลำเนาอยู่ที่อำเภอเมือง จังหวัดชุมพร (บริเวณศูนย์ราชการในปัจจุบันนี้) กับหม่อมใหญ่ผผู้เป็นมารดาเพื่อช่วยท่านประกอบอาชีพปลูกและค้ายางพารา มันสำปะหลัง กาแฟ แตงโม และอื่น ๆ  เมื่อหม่อมมารดาถึงแก่อนิจกรรมแล้วก็ยังทรงประกอบกิจการดังกล่าวเพื่อประโยชน์ร่วมกันของเจ้าพี่เจ้าน้องบางองค์ จนถึงปี พ.ศ. 2488 เมื่อสงครามโลกครั้งที่สองยุติลงแล้ว จึงเสด็จกลับมาประทับในกรุงเทพมหานคร โดยยังทรงอำนวยการกิจการดังกล่าว เพียงแต่ได้ทรงมอบหมายให้ผู้ที่ไว้วางใจได้จัดทำต่อไป
ต่อมาเมื่อต้ปี พ.ศ. 2491 ทรงงานในสำนักจัดการผลประโยชน์ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า ซึ่งประทับ ณ พระตำหนักวังสระปทุม) เพื่อฉลองพระเดชพระคุณในสมเด็จพระศรีสวรินทิราบรมราชเทวี พระพันวัสสาอัยยิกาเจ้า จนกระทั่งเมื่อพระองค์ท่านเสด็จสวรรคตเมื่อวันที่ 17 ธันวาคม พ.ศ. 2498 แล้ว พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ทรงงานในสำนักงานจัดการทรัพย์สินส่วนพระองค์ (ของพระบาทสมเด็จพระมหาภูมิพลอดุลยเดชมหาราช บรมนาถบพิตร, สมเด็จพระศรีนครินทราบรมราชชนนี และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์) โดยทรงช่วยงานหม่อมเจ้าอัจฉราฉวี เทวกุล จนกระทั่งสิ้นชีพิตักษัย รวมระยะเวลาที่ทรงทำงานในสำนักงานนี้ทั้งสิ้น 14 ปี 5 เดือนเศษ
ครอบครัว

หม่อมเจ้าไตรทิพเทพสุต มีหม่อมคนแรกคือ หม่อมมณี ชาวญี่ปุ่น ขณะทรงไปราชการที่ประเทศญี่ปุ่น
ต่อมาเมื่อวันที่ 8 มกราคม พ.ศ. 2466 พระบาทสมเด็จพระมงกุฎเกล้าเจ้าอยู่หัว ได้ทรงพระกรุณาโปรดเกล้าฯ ให้หม่อมเจ้าไตรทิพเทพสุต เสกสมรสกับหม่อมเจ้าบันดาลสวัสดี ดิศกุล ณ พระที่นั่งบรมพิมาน ในพระบรมมหาราชวัง และต่อมาหม่อมเจ้าบันดาลสวัสดีได้สิ้นชีพิตักษัย เมื่อปี พ.ศ. 2469
ภายหลังหม่อมเจ้าบันดาลสวัสดีสิ้นชีพิตักษัย มีหม่อมอีก 2 คน คือ หม่อมแบบ และหม่อมแวว
มีโอรสธิดา 8 คน (เรียงตามลำดับอายุ) ดังนี้
เกิดแต่หม่อมมณี
หม่อมราชวงศ์นพารจิสส์ โปษยานนท์ มีบุตร 2 คนและบุตรี 2 คน
หม่อมราชวงศ์สนิทบรรสาน พึ่งสุนทร มีบุตร 1 คนและบุตรี 4 คน
เกิดแต่หม่อมเจ้าบันดาลสวัสดี
หม่อมราชวงศ์นุดีตรีทิพย์ กมลาสน์ มีบุตร 1 คน
หม่อมราชวงศ์มานินีตรีทิพ บุรี มีบุตรี 1 คน
หม่อมราชวงศ์ปิยะดิศเทพ เทวกุล (ถึงแก่กรรมเมื่ออายุได้ 4 ปี 3 เดือน)
เกิดแต่หม่อมแบบ
หม่อมราชวงศ์ปัญจมา เทวกุล
หม่อมราชวงศ์จิรายุส เทวกุล มีบุตรี 2 คน
เกิดแต่หม่อมแวว
หม่อมราชวงศ์วิพุธดนัย เทวกุล มีบุตร 1 คนและบุตรี 2 คน
มีนัดดาทั้งสิ้น 16 คน ชาย 5 คน หญิง 11 คน
สำหรับที่ประทับนั้น เมื่อแรกที่วังเทวะเวสม์ สร้างเสร็จเมื่อปี พ.ศ. 2461 ทรงย้ายไปประทับกับพระบิดา หม่อมมารดา จนกระทั่งเสกสมรสจึงย้ายไปวังวรดิศของสมเด็จพระเจ้าบรมวงศ์เธอ กรมพระยาดำรงราชานุภาพ ต่อมาทรงได้รับพระมหากรุณาธิคุณจากพระบาทสมเด็จพระปกเกล้าเจ้าอยู่หัว พระราชทานที่ดินสร้างวัง ณ สี่แยกถนนพญาไทตัดกับถนนราชวิถี ขนาด 5 ไร่ 1 งาน 18 ตารางวา ภายหลังเปลี่ยนแปลงการปกครอง วังดังกล่าวถูกรัฐบาลเวนคืนทำลานอนุสาวรีย์ชัยสมรภูมิและโรงพยาบาลราชวิถีขณะประทับอยู่จังหวัดชุมพร
เมื่อเปลี่ยนแปลงการปกครอง ทรงย้ายไปที่จังหวัดชุมพร และเมื่อทรงย้ายกลับกรุงเทพมหานคร จะประทับที่วังเทวะเวสม์
ต่อมาเมื่อรัฐบาลคณะราษฎร์ขอซื้อวังเทวะเวสม์จากราชสกุลเทวกุล และเวนคืนวังสี่แยกถนนราชวิถีและถนนพญาไทดังกล่าวข้างต้น จึงทรงสร้างวังที่ถนนสุขุมวิท ซอย 24 และประทับที่วังนี้มาตลอดจนสิ้นชีพิตักษัย
สิ้นชีพิตักษัย

หม่อมเจ้าไตรทิพเทพสุต ได้ทรงทำงานมาตลอดชนม์ชีพและมีพลานามัยดีมาตลอด จนกระทั่งชันษาล่วง 60 ปี จึงมีเหตุให้แพทย์ต้องทำการผ่าตัดถึง 2 คราว คือเป็นต้อกระจกที่เนตรทั้ง 2 ข้าง หลังผ่าตัดครั้งหลังเมื่อปี พ.ศ. 2504 แม้วรกายจะซูบผอมลง ก็มิได้ประชวรอย่างที่เรียกกันว่า "ล้มหมอนนอนเสื่อ" ยังได้ทรงปฏิบัติกิจการในหน้าที่สำนักงานทรัพย์สินส่วนพระองค์ฯ ตลอดมาด้วยดี จนถึงปลายเดือนสิงหาคม พ.ศ. 2505 จึงเริ่มประชวร และเข้ารักษาองค์ที่โรงพยาบาลจุฬาลงกรณ์ และโรงพยาบาลศิริราชตามลำดับ แพทย์ลงความเห็นว่าประชวรด้วยโรคตับแข็ง ทรงรับการรักษาอยู่ 1 เดือนเศษ กำลังกายทรุดลงมาก และสิ้นชีพิตักษัยด้วยอาการอันสงบเมื่อวันที่ 1 ตุลาคม พ.ศ. 2505 เวลา 7 นาฬิกาเศษ บ่ายวันเดียวกันนั้น ณ ศาลามรุพงศ์ วัดมกุฏกษัตริยารามราชวรวิหาร ได้รับพระราชทานน้ำอาบศพและหีบทองทึบมีเครื่องประกอบเกียรติยศตามฐานันดรศักดิ์ และตั้งศพไว้ ณ ที่นั้นเพื่อประกอบการกุศล
ในงานออกเมรุ พระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงพระกรุณาโปรดเกล้าฯ พระราชทานโกศราชวงศ์ ประกอบศพหม่อมเจ้าไตรทิพเทพสุตเพื่อเป็นเกียรติยศเพิ่มขึ้น ทั้งโปรดเกล้าฯ ให้สำนักพระราชวังจัดการเป็นงานหลวงทุกประการ และได้โปรดเกล้าฯ ให้ตีพิมพ์หนังสือชุมนุมพระบรมราชาธิบาย ในพระบาทสมเด็จพระจอมเกล้าเจ้าอยู่หัว รวม 2 หมวด เพื่อพระราชทานเป็นของชำร่วยในงานนี้ด้วย อนึ่ง สมเด็จพระศรีนครินทราบรมราชชนนีได้ทรงพระกรุณา พระราชทานพระราชานุเคราะห์แก่หม่อมเจ้าไตรทิพเทพสุต นับตั้งแต่ทรงเริ่มรักษาองค์ที่โรงพยาบาลจนถึงวาระชีพิตักษัย และทั้งตลอดงานตั้งศพด้วย
ครั้นถึงวันที่ 9 ตุลาคม พ.ศ. 2505 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินประทับพลับพลาอิสสริยาภรณ์ วัดเทพศิรินทราวาส ราชวรวิหาร ทรงทอดผ้าสดับปกรณ์ แล้วเสด็จฯขึ้นสู่เมรุพระราชทานเพลิงศพ
เครื่องราชอิสริยาภรณ์

พ.ศ. 2500 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2465 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. ไม่ปรากฏ –  เหรียญจักรมาลา (ร.จ.ม.)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2497 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
โรงเรียนอุดรพัฒนาการ

| โรงเรียนอุดรพัฒนาการ |
| --- | --- |
Udonpattanakarn School

ที่ตั้ง
177 บ้านหนองตูม ตำบลบ้านจั่น อำเภอเมืองอุดรธานี จังหวัดอุดรธานี 41000
พิกัด: 17°20′40″N 102°46′25″E﻿ / ﻿17.3444872°N 102.7736573°E﻿ / 17.3444872; 102.7736573
ข้อมูล
ชื่ออื่น: อ.พก. (UPK)
ประเภท: โรงเรียนมัธยมศึกษาตอนปลาย
คติพจน์: ริเริ่ม สร้างสรรค์ พัฒนา รู้คุณค่าเศรษฐกิจพอเพียง
สถาปนา: วันที่ 18 พฤษภาคม 2538
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1041680833
ผู้อำนวยการ: นายอัคคกิตติ์ ศรีพิมพ์สอ
ระดับปีที่จัดการศึกษา: ม.4-ม.6
สี:    แสด - เทา
โทรศัพท์: 042-123115
Email: usename@upk.ac.th
เว็บไซต์: www.upk.ac.th
โรงเรียนอุดรพัฒนาการ ก่อตั้งเมื่อวันที่ 18 พฤษภาคม พ.ศ. 2538 ตั้งอยู่บ้านเลขที่ 177 บ้านหนองตูม ตำบลบ้านจั่น อำเภอเมืองอุดรธานี จังหวัดอุดรธานี 41000 ตั้งขึ้นตามนโยบายกรมสามัญศึกษาตามโครงการจัดตั้งโรงเรียนมัธยมศึกษาตอนต้นปลายประจำจังหวัด โดยมีวัตถุประสงค์เพื่อให้โอกาสทางการศึกษาแก่นักเรียนที่จบการศึกษาระดับมัธยมศึกษาตอนต้นที่มีลักษณะเป็นโรงเรียนต้นแบบเปิดสอนเฉพาะระดับมัธยมศึกษาตอนปลาย ปัจจุบันนายอัคคกิตติ์ ศรีพิมพ์สอ เป็นผู้อำนวยการโรงเรียนตั้งแต่ พ.ศ. 2566